1. ΒΑΣΙΛΙΚΟΝ ΔΙΑΤΑΓΜΑ της 17 Αυγ./21 Οκτ. 1870 Περί κανονισμού της στρατιωτικής εκτελέσεως της δια τουφεκισμού θανατικής ποινής. Βλ. και άρθρ. 6 Στρατ. Ποιν. Νόμου (8.Μα.8) και ν. 3861 (τ.9) ως και άρθρ. 88-90 του Β.Δ. 29 Σεπτ. 1914 και του συμπληρώσαντος αυτό Β.Δ. 5/12 Ιουν. 1919 π. κανονισμού της εν ταις πόλεσιν υπηρεσίας των στρατευμάτων (τ. 36). Άρθρον 1 Μετά την δι’ ημετέρου διατάγματος, συνεπεία αμετακλήτου αποφάσεως του στρατιωτικού ποινικού δικαστηρίου, έγκρισιν της δια τουφεκισμού εκτελέσεως της ποινής του θανάτου και είκοσι τέσσαρας ώρας τουλάχιστον προ της εκτελέσεως, ο βασιλικός επίτροπος του αρμοδίου στρατοδικείου, ή, τούτου νομίμως κωλυομένου, ο βασιλικός αντεπίτροπος, ειδοποιεί επισήμως την ανωτάτην διοικητικήν αρχήν της πόλεως, το φρουραρχείον και τον αστυνόμον περί της ημέρας, της ώρας και του τόπου, ένθα θα λάβη χώραν η καταδίκη, όπως διαταχθή ο ανάλογος αριθμός των χωροφυλάκων των μελλόντων να συνοδεύσωσι τον κατάδικον εκ της φυλακής μέχρι του τόπου της καταδίκης και παρευρεθησομένων δια την διατήρησιν της ησυχίας και τάξεως, χρείας δε καλούσης, προσδιορισθή απόσπασμα στρατιωτικόν προς συνοδείαν του καταδίκου και σταλή εν ανάγκη άμαξα προς παραλαβήν αυτού εκ της φυλακής. Άρθρον 2 Ο βασιλικός επίτροπος ή, εν ελλείψει αυτού, ο αντεπίτροπος προσκαλεί τον αρμόδιον δεσμοφύλακα να παραδώση τον κατάδικον εις την συνοδεύουσαν αυτόν ένοπλον δύναμιν και συγχρόνως τον γραμματέα του στρατοδικείου, ίνα παρευρεθή εις τον τόπον της καταδίκης προς ανάγνωσιν της καταδικαστικής αποφάσεως και σύνταξιν πρακτικού επί τη εκτελέσει της ποινής, επισυναφθησομένου εν τω φακέλλω των εγγράφων της σχετικής ποινικής δικογραφίας. Άρθρον 3 Είς των ιερέων της φρουράς κατ’ εκλογήν του φρουράρχου ή αυτού του καταδίκου συνοδεύει τον κατάδικον, μεταγόμενον από της φυλακής μέχρι του τόπου της εκτελέσεως προς εκπλήρωσιν θρησκευτικών καθηκόντων. Άρθρον 4 Ο βασιλικός επίτροπος του στρατοδικείου, ή ο αντεπίτροπος, εν κωλύματι του πρώτου, οφείλει να παρευρεθή εν τω τόπω της εκτελέσεως ιστάμενος 200-300 βήματα μακράν της περιφρουρούσης τον τόπον στρατιωτικής γραμμής, ώστε, εάν η ανάγκη το καλέση, να συνεννοήται μετά του φρουράρχου προς τον σκοπόν της εξομαλύνσεως προσκομμάτων ή δυσχερειών παρουσιαζομένων περί την ακριβή τήρησιν των νομίμων διατυπώσεων ως προς την εκτέλεσιν. Άρθρον 5 Ο φρούραρχος ή, εν ελλείψει αυτού, ο υποφρούραρχος της πόλεως, εν απουσία του πρώτου, δια νόμιμον λόγον, διευθύνει εν γένει τα της εκτελέσεως και έχει την επ’ αυτών εποπτείαν και επαγρύπνησιν και πάσαν ευθύνην. Άρθρον 6 Άμα φθάσει ο κατάδικος εις τον τόπον της εκτελέσεως παραδίδεται τω φρουράρχω ή τω υποφρουράρχω, τοποθετούμενος αμέσως εν τη ορισθείση θέσει, ότε άνευ αργοπορίας λαμβάνουσι χώραν αι υπό του άρθρ. 180 του Στρατιωτικού Ποινικού Νόμου (ήδη άρθρ. 9 Στρατ. Ποιν. Κώδ.) προβλεπόμεναι διατυπώσεις, ενεργουμένης της στρατιωτικής καθαιρέσεως, ήτις πάντοτε συνοδεύει την εις θάνατον καταδίκην. Σελ. 187 Εκτέλεση θανατικής ποινής 8.Μ.δ.1 Άρθρον 7 Τελειωθείσης της καθαιρέσεως η εις θάνατον καταδίκη γίνεται ως εξής: Διατάσσονται τέσσαρες λοχίαι, τέσσαρες δεκανείς και τέσσαρες στρατιώται εκ του σώματος, ή τάγματος, εις ο ανήκει ο κατάδικος, εκ των αρχαιοτέρων και, εν ελλείψει, εκ των εν τη παρευρισκομένη ενόπλω στρατιωτική φρουρά, και κατά σειράν καλουμένων, όπως τοποθετηθώσιν απέναντι του καταδίκου εις δύο στοίχους, συνεπεία δε προστάγματος, δια σημείου γενομένου υπό τινος ανθυπασπιστού, οριζομένου υπό του φρουράρχου, πυροβολούσι ταυτοχρόνως με ταχύτητα   και   ευστοχίαν   κατά   του καταδίκου, ισταμένου ενώπιον αυτών κατά μέτωπον εις απόστασιν δέκα βημάτων. Άρθρον 8 Ο κατά διαταγήν του φρουράρχου παριστάμενος ου μακράν του τόπου της εκτελέσεως ιατρός της φρουράς επιχειρεί αμέσως μετά τον πυροβολισμόν αυτοψίαν επί του τουφεκισθέντος, και αν εύρη μεν τεθνεώτα τούτον ειδοποιεί τον φρούραρχον δια την εν τω επομένω άρθρω ενέργειαν, τουναντίον αν διακρίνη επ’ αυτού σημεία ζωής προσκαλεί δια του φρουράρχου τον έχοντα το πρόσταγμα του πυροβολισμού ανθυπασπιστήν να ενεργήση νέον πυροβολισμόν εκ του μέρους ή του όλου του δια τούτο ωρισμένου αποσπάσματος προς εκτέλεσιν της ποινής του θανάτου, και Άρθρον 9 Μετά το πέρας της καταδίκης το σώμα του τουφεκισθένος καταδίκου ενταφιάζεται ησύχως και άνευ τινός παρατάξεως εν παρακειμένω τινι τόπω τη επιμελεία του φρουραρχείου. Σελίς 188 8.Μ.δ.1 Εκτέλεση θανατικής ποινής 